**Podmienky recertifikácie:**

1) Doklad o praxi – Potvrdenie (čestné prehlásenie) o aktívnej praxi v oblasti starostlivosti o stromy pomocou stromolezeckej techniky za 24 z predchádzajúcich 36 mesiacov. Pre doloženie aktívnej práce sa požaduje predložiť zoznam referenčných zákaziek s kontaktnými údajmi na zadávateľa (obdobie od kedy do kedy prebiehali práce, meno kontaktnej osoby, adresa, telefón alebo e-mail). Zoznam musí byť podpísaný žiadateľom o recertifikáciu.

2) Doklad o priebežnom vzdelávaní v obore arboristika – účasť na kurzoch, seminároch alebo workshopoch na témy súvisiace s arboristikou, o celkovej dĺžke trvania minimálne 30 hodín za 3 roky doložiť napr. účastnícke listy, certifikáty, doklady o platbe za školenie (stačí kópia) alebo čestné prehlásenie, kde sú uvedené názvy a dátumy jednotlivých akcií, ktorých sa žiadateľ zúčastnil (čestné prehlásenie musí byť podpísané žiadateľom o recertifikáciu).

3) Kópia platného oprávnenia pre prácu vo výškach s použitím špeciálnej horolezeckej techniky podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a vyhlášky č. 374/1990 Slovenského úradu bezpečnosti práce a Slovenského banského úradu o bezpečnosti práce a technických zariadení pri stavebných prácach.